Cozonacii şi pasca, la un click distanţă. Desertul de Paşte, livrat din patiserii direct la tine acasă.
Anul acesta poţi să comanzi cozonaci
şi pască direct de pe internet. În laboratoarele patiseriilor din
Capitală angajaţii abia fac faţă cererii. Cozonaci cu nucă, ciocolată sau cu
rahat se vând la foc continuu. Un cozonac de un kilogram cu
ingrediente naturale costă 48 de lei.
Dacă nu ai apucat să cumperi cozonaci, pentru masa de Paște, nu te panica! Înainte sa faci un drum în oraș, aruncă o privire
pe internet. Patiseriile şi cofetăriile lucrează la foc continuu pentru
comenzile online. Unii proprietari de laboratoare de patiserie
din Capitală spun că producția de cozonaci a crescut foarte mult în această
perioada. Motivul? O parte din cofetării sunt închise, iar restul clienţilor
s-au adresat către cei disponibili.Cofetarii au adăugat că livrarea
cozonacilor se face în strictă siguranță și sunt impuse toate măsurile de
igienă.Un cozonac de un kilogram cu nucă, ciocolată sau cu rahat te costă 48 de lei. Pentru un pachet care conţine cozonac şi pască trebuie să scoţi din buzunar în jur de 100 de lei. Sursa foto: Profimedia.